title: Deċiżjoni tal-Kummissjoni tat-2 ta’ Frar 2016 li tidentifika s-siti li ngħataw iċ-Ċertifikat tal-Patrimonju Ewropew fl-2015

text:
               3.2.2016

               MT

               Il-Ġurnal Uffiċjali tal-Unjoni Ewropea

               C 40/3

         DEĊIŻJONI TAL-KUMMISSJONI
   tat-2 ta’ Frar 2016
   li tidentifika s-siti li ngħataw iċ-Ċertifikat tal-Patrimonju Ewropew fl-2015
   (2016/C 40/03)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 1194/2011/UE tal-Parlament Ewropew u tal-Kunsill tas-16 ta’ Novembru 2011 li tistabbilixxi azzjoni tal-Unjoni Ewropea għaċ-Ċertifikat tal-Patrimonju Ewropew (1), u b’mod partikulari l-Artikolu 14(1) tagħha,
   Billi:

               (1)

               Fit-2 ta’ Diċembru 2015, il-Bord Ewropew bagħat lill-Kummissjoni r-rapport tiegħu dwar il-proċess tal-għażla tas-siti li għandhom jingħataw iċ-Ċertifikat tal-Patrimonju Ewropew fl-2015 u, b’kont meħud tar-rakkomandazzjonijiet tiegħu, il-Kummissjoni tagħżel is-siti li għandhom jingħataw dan iċ-ċertifikat.

               (2)

               Skont l-Artikolu 15 tad-Deċiżjoni Nru 1194/2011/UE, kull sit li jingħata ċ-ċertifikat għandu jiġi mmonitorjat fuq bażi regolari sabiex jiġi żgurat li jkompli jissodisfa l-kriterji u li jħares il-pjan tal-proġett u l-pjan ta’ ħidma ppreżentati fl-applikazzjoni tiegħu għall-għażla,

         IDDEĊIEDA KIF ĠEJ:
   Artikolu Uniku
   Iċ-Ċertifikat tal-Patrimonju Ewropew jingħata lis-sit Preistoriku ta’ Neandertal u l-Mużew ta’ Krapina (il-Kroazja), il-Kastell ta’ Premyslid u l-Mużew Arċidjoċesan ta’ Olomouc (ir-Repubblika Ċeka), il-Promontorju ta’ Sagres (il-Portugall), il-Palazz Imperjali (l-Awswtrija), il-Grupp Storiku tal-Università ta’ Tartu (l-Estonja), l-Akkademja tal-Mużika Franz Liszt (l-Ungerija), il-Mundaneum (il-Belġju), iċ-Ċimiterju No123 tal-Front tal-Lvant tal-Ewwel Gwerra Dinjija (il-Polonja) u l-Kwartieri Ewropej ta’ Strasburgu (Franza).

      Magħmul fi Brussell, it-2 ta’ Frar 2016.

            Għall-Kummissjoni

         Tibor NAVRACSICS

            Membru tal-Kummissjoni

      (1)  ĠU L 303, 22.11.2011, p. 1.


title: 2008/502/KE: Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima V - Il-Qorti ta' l-Awdituri

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/60

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima V – Il-Qorti ta' l-Awdituri
   (2008/502/KE)
   IL-PARLAMENT EWROPEW,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet finali annwali tal-Komunitajiet Ewropej għas-sena finanzjarja 2005 – Volum I (C6-0468/2006) (2),
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005, u r-rapporti speċjali tal-Qorti ta' l-Awdituri, flimkien mat-tweġibiet ta' l-Istituzzjonijiet li jkunu qed jiġu verifikati (3),
   wara li kkunsidra d-dikjarazzjoni ta' assigurazzjoni għall-affidabilità tal-kontijiet u għal-legalità u għar-regolarità tat-tranżazzjonijiet bażiċi, ipprovduti mill-Qorti ta' l-Awdituri skond l-Artikolu 248 tat-Trattat KE (4),
   wara li kkunsidra l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikularment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0107/2007),

               1.

               Jagħti kwittanza lis-Segretarju Ġenerali tal-Qorti ta' l-Awdituri għall-implimentazzjoni tal-baġit tal-Qorti ta' l-Awdituri għas-sena finanzjara 2005;

               2.

               Jistabbilixxi l-osservazzjonijiet tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni tiegħu, u r-riżoluzzjoni li tagħmel parti integrali minnha lill-Kunsill, lill-Kummissjoni, lill-Qorti tal-Ġustizzja, lill-Qorti ta' l-Awdituri, lill-Kumitat Ekonomiku u Soċjali Ewropew, lill-Kumitat tar-Reġjuni, lill-Ombudsman Ewropew u lis-Superviżur Ewropew għall-Ħarsien tad-Data, u biex jagħmel l-arranġamenti għall-pubblikazzjoni tagħhom fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  ĠU C 263, 31.10.2006, p. 1.

      (4)  ĠU C 263, 31.10.2006, p. 10.

      (5)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/61

         RIŻOLUZZJONI TAL-PARLAMENT EWROPEW
   ta' l-24 ta' April 2007
   b'osservazzjonijiet li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima V – Il-Qorti ta' l-Awdituri
   IL-PARLAMENT EWROPEW,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet finali annwali tal-Komunitajiet Ewropej għas-sena finanzjarja 2005 – Volum I (C6-0468/2006) (2),
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005, u r-rapporti speċjali tal-Qorti ta' l-Awdituri, flimkien mat-tweġibiet ta' l-istituzzjonijiet li jkunu qed jiġu verifikati (3),
   wara li kkunsidra d-dikjarazzjoni ta' assigurazzjoni dwar l-affidabilità tal-kontijiet u għal-legalità u għar-regolarità tat-tranżazzjonijiet bażiċi, ipprovduti mill-Qorti ta' l-Awdituri bi qbil ma' l-Artikolu 248 tat-Trattat KE (4),
   wara li kkunsidra l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikularment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0107/2007),

               1.

               Jinnota illi fl-2005, il-Qorti Ewropea ta' l-Awdituri (ECA) kellha approprjazzjonijiet ta' impenn disponibbli li jammontaw għal total ta' EUR 107 548 618,24 b'rata ta' utilizzazzjoni ta' 87,22 %;

               2.

               Jinnota illi wara l-introduzzjoni ta' sistema ta' kontabilità fuq bażi ta' dovuti b'effett mill-1 ta' Jannar 2005, id-dikjarazzjonijiet finanzjarji ta' l-ECA għall-2005 juru riżultat ekonomiku negattiv għas-sena (EUR 16 820 000) u eċċess ta' passivi fuq l-assi ta' EUR 11 450 000;

               3.

               Ifakkar li fir-rigward tas-sena finanzjarja 2005 (hekk kif kien ukoll il-każ għas-sena finanzjarja 2004) il-kontijiet ta' l-ECA ġew ivverifikati minn impriża esterna, KPMG, illi kkonkludiet li:
               “id-dikjarazzjonijiet finanzjarji megħmuża jagħtu idea vera u ġusta, bi qbil mar-Regolament tal-Kunsill (KE, Euratom) Nru 1605/2002 tal-25 ta  Ġunju 2002, ir-regoli ta' implimentazzjoni, prinċipji ta' kontabilità aċċettati b'mod ġenerali u r-Regoli Interni tal-Qorti Ewropea ta' l-Awdituri, ta' l-assi u tal-pożizzjoni finanzjarja tal-Qorti Ewropea ta' l-Awdituri fil-31 ta' Diċembru 2005 u tar-riżultat ekonomiku u d-dħul u l-infiq għas-sena finanzjarja li spiċċat dak in-nhar.”

               4.

               Jinnota madankollu li l-KPMG għamlet dik id-dikjarazzjoni soġġetta għall-effett ta' kull rettifika li tista' tkun meħtieġa fir-rigward tat-trattament mogħti, rigward il-kontabilita', il-pensjonijiet tal-Membri ta' l-ECA, filwaqt li wieħed iżomm f'moħħu li l-istandard ta' kontabilità nru.12 rilevanti kien qiegħed jiġi rivedut; jinnota li l-istandard rivedut ġie adottat mill-uffiċjal tal-kontabilità tal-Kummissjoni f'Ottubru 2006;

               5.

               Ifakkar illi fil-kontijiet tagħha ta' l-2004, l-ECA rreġistrat għall-ewwel darba dispożizzjoni għall-pensjonijiet tal-Membri tagħha flimkien ma' talba fit-tul lill-Istati Membri tal-valur ta' EUR 43 689 621; l-ammont tad-dispożizzjoni ġie kkalkulat fuq il-bażi ta' analiżi attwarja li twettqet mill-Komunità Ewropea;

               6.

               Jinnota li fin-nuqqas ta' dispożizzjoni ekwivalenti fir-rigward tal-pensjonijiet tal-Membri tagħha, il-karta tal-bilanċ ta' l-ECA għas-sena finanzjarja 2005 turi defiċit ta' EUR 16 800 000 (meta mqabbla ma' l-attiv u l-passiv fil-karta tal-bilanċ ta' l-2004);

               7.

               Jemmen li kemm ir-responsabiltà għall-ħlas tal-pensjonijiet fil-ġejjieni kif ukoll it-talba fit-tul kontra l-Istati Membri – minħabba li jiggarantixxu l-finanzjament ta' l-iskema tal-pensjonijiet – għandhom jiġu inklużi fil-karta tal-bilanċ sabiex jiġu riflessi l-prinċipji tal-kontabilità fuq bażi ta' dovuti applikabbli mill-1 ta' Jannar 2005;

               8.

               Jagħraf li l-ECA applikat b'mod korrett l-istandard ta' kontabilità rilevanti; jesprimi madankollu t-tħassib tiegħu dwar il-pożizzjoni attwali fir-rigward tal-karta tal-bilanċ ta' l-ECA, li taħtha l-pensjonijiet futuri tal-Membri ta' l-ECA huma inklużi taħt il-passivi mingħajr assi li jibbilanċjahom; jinnota l-ispjegazzjoni apparenti li l-garanzija ta' l-Istati Membri fir-rigward ta' dawn id-drittijiet tal-pensjoni ma tistax titqies proprjament bħala assi fil-qafas tat-tifsira ta' l-istandard tal-kontabilità tal-Kummissjoni Nru 12 (benefiċċji ta' l-impjegat);

               9.

               Jinnota bi tħassib id-diffikultà ta' l-ECA illi tirrekluta persunal ikkwalifikat għal bosta postijiet mill-kompetizzjonijiet organizzati mill-EPSO;

               10.

               Ifakkar li s-Sur Weber, President ta' l-ECA, f'diskors fi Strasburgu fl-14 ta' Novembru 2005, qal lill-Kumitat għall-Kontroll tal-Baġit li l-ECA kienet qed twettaq evalwazzjoni proprju ta' l-organizzazzjoni u l-metodi tagħha stess li kien ser jiġi segwit minn “eżami mill-esperti”;

               11.

               Itenni t-tama tiegħu illi ser ikun possibbli illi titfassal struttura iktar razzjonali għall-ECA qabel it-tkabbir li jmiss; isaqsi lill-ECA sabiex din tikkunsidra mudelli eżistenti bil-għan illi jitnaqqas in-numru totali ta' Membri ta' l-ECA; jitlob illi jiġu kkunsidrati l-proposti ta' introduzzjoni ta' sistema ta' rotazzjoni simili ta' dik li tapplika għall-Kunsill ta' Iggvernar ta' l-ECB jew sistema b'Awditur Ġenerali wieħed;

               12.

               Jinnota mir-rapport ta' attività ta' l-ECA li fl-2005 hija ddeċidiet li tibda eżerċizzju ta' evalwazzjoni proprju bbażat fuq il-mudell tal-Qafas ta' Evalwazzjoni Komuni żviluppat b'mod konġunt mill-Istitut Ewropew ta' l-Amministrazzjoni Pubblika u mill-Grupp Innovattiv għas-Servizz Pubbliku bħala riżultat tal-koperazzjoni bejn il-Ministri ta' l-UE inkarigati mill-amministrazzjoni pubblika;

               13.

               Jilqa' l-informazzjoni li tinsab fit-tweġibiet ta' l-ECA għall-questionnaire tar-rapporteur li wara l-evalwazzjoni propja, ġie adottat pjan ta' azzjoni mill-ECA, u ngħata bidu għall-implimentazzjoni b'azzjonijiet li jkopru oqsma wesgħin bħall-objettivi ta' missjonijiet u l-objettivi strateġiċi, l-ipprogrammar u l-kejl tal-prestazzjoni, metodoloġija tal-verifika, l-istrateġija tar-riżorsi umani, komunikazzjoni interna u esterna u proċeduri amministrattivi;

               14.

               Jinnota li l-pjan ta' azzjoni ser jiġi sottomess għal “eżami mill-esperti” u li l-President ta' l-ECA se jagħti iktar dettalji dwar il-kontenut tiegħu matul il-preżentazzjoni tiegħu tal-programm ta' ħidma annwali għall-2007;

               15.

               Jinnota, f'dak li għandu x'jaqsam mad-dikjarazzjonijiet ta' l-interessi finanzjarji tal-Membri, li b'konformità mal-Kodiċi ta' Mġieba ta' l-ECA, il-Membri ta' l-ECA jikkomunikaw dikjarazzjoni ta' l-interessi finanzjarji tagħhom u assi oħrajn (inklużi ishma, bonds konvertibbli u ċertifikati ta' investiment, kif ukoll art u proprjetà reali, flimkien ma' l-attivitajiet professjonali ta' żwieġhom) lill-President ta' l-ECA, li jżommhom f'kustodja kunfidenzjali, u li dawn id-dikjarazzjonijiet mhumiex ippubblikati;

               16.

               Jgħid illi, bħala kwistjoni ta' prinċipju u fl-interessi tat-trasparenza, il-Membri ta' l-Istituzzjonijiet kollha ta' l-UE għandhom jiġu mitluba jippreżentaw dikjarazzjoni ta' l-interessi finanzjarji li għandha tkun aċċessibbli mill-Internet permezz ta' reġistru pubbliku; jitlob lill-ECA sabiex tinforma lill-Parlament sat-30 ta' Settembru 2007 dwar il-miżuri adegwati li tkun ser tieħu;

               17.

               Ifakkar li l-Qorti tal-Ġustizzja, fuq suġġeriment tal-Parlament, waqqfet grupp ta' ħidma sabiex jistudja l-fattibilità illi tiġi rikjesta, inter alia, dikjarazzjoni ta' l-interessi finanzjarji tal-Membri tagħha; iqis illi din il-kwistjoni tista' tkun parti utli mill-evalwazzjoni proprja li qed isir bħalissa mill-ECA u mill-proċess ta' l-eżami mill-esperti.

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  ĠU C 263, 31.10.2006, p. 1.

      (4)  ĠU C 263, 31.10.2006, p. 10.

      (5)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).


title: 2013/380/UE: Deċiżjoni tal-Kunsill tad- 9 ta’ Lulju 2013 li taħtar membru supplenti Rumen fil-Kumitat tar-Reġjuni

text:
               16.7.2013

               MT

               Il-Ġurnal Uffiċjali tal-Unjoni Ewropea

               L 193/20

         DEĊIŻJONI TAL-KUNSILL
   tad-9 ta’ Lulju 2013
   li taħtar membru supplenti Rumen fil-Kumitat tar-Reġjuni
   (2013/380/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Rumen,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Liviu Nicolae DRAGNEA, sar vakanti siġġu ta’ membru supplenti fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b’dan maħtur membru supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               —

               Is-Sur Cătălin Ioan NECHIFOR, Președintele Consiliului Județean Suceava, județul Suceava.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-9 ta’ Lulju 2013.

            Għall-Kunsill

            Il-President

         R. ŠADŽIUS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: 2014/644/PESK: Deċiżjoni tal-Kumitat Politiku u ta' Sigurtà EUAM Ukraine/1/2014 tal- 24 ta' Lulju 2014 dwar il-ħatra tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine)

text:
               6.9.2014

               MT

               Il-Ġurnal Uffiċjali tal-Unjoni Ewropea

               L 267/6

         DEĊIŻJONI TAL-KUMITAT POLITIKU U TA' SIGURTÀ EUAM Ukraine/1/2014
   tal-24 ta' Lulju 2014
   dwar il-ħatra tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine)

      (2014/644/PESK)

   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/486/PESK tat-22 ta' Lulju 2014 dwar il-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (1), u b'mod partikolari l-Artikolu 7(1) tagħha,
   Billi:

               (1)

               Skont id-Deċiżjoni 2014/486/PESK, il-Kumitat Politiku u ta' Sigurtà huwa awtorizzat, f'konformità mal-Artikolu 38 tat-Trattat, biex jieħu d-deċiżjonijiet rilevanti sabiex jeżerċita l-kontroll politiku u t-tmexxija strateġika tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine), inkluża d-deċiżjoni li jinħatar Kap tal-Missjoni.

               (2)

               Fit-23 ta' Lulju 2014, ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet il-ħatra tas-Sur Kalman MIZSEI bħala Kap tal-Missjoni EUAM Ukraine għal perijodu ta' sena mill-1 ta' Awwissu 2014 sal-31 ta' Lulju 2015,

         ADOTTA DIN ID-DEĊIŻJONI:
   Artikolu 1
   Is-Sur Kalman MIZSEI huwa b'dan maħtur Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) għal perijodu ta' sena mill-1 ta' Awwissu 2014 sal-31 ta' Lulju 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-24 ta' Lulju 2014.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 217, 23.7.2014, p. 42.


title: 2012/590/UE: Deċiżjoni tal-Parlament Ewropew tal- 10 ta’ Mejju 2012 dwar il-kwittanza fir-rigward tal-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2010

text:
               17.10.2012

               MT

               Il-Ġurnal Uffiċjali tal-Unjoni Ewropea

               L 286/253

         DEĊIŻJONI TAL-PARLAMENT EWROPEW
   tal-10 ta’ Mejju 2012
   dwar il-kwittanza fir-rigward tal-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2010
   (2012/590/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija għall-Provvista tal-Euratom għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tal-Ferroviji għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7—0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2008/114/KE, il-Euratom tat-12 ta’ Frar 2008 li stabilixxa l-Istatuti tal-Agenzija Fornitrici Euratom (3), u b’mod partikolari l-Artikolu 8 tagħhom,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0131/2012),

               1.

               Jagħti l-kwittanza lid-Direttur-Ġenerali tal-Aġenzija Fornitriċi tal-Euratom għall-implimentazzjoni tal-baġit tal-Aġenzija għas-sena finanzjarja 2010;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-Deciżjoni, kif ukoll ir-riżoluzzjoni li hi parti integrali minnha, lid-Direttur-Ġenerali tal-Aġenzija għall-Provvista tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 366, 15.12.2011, p. 6.

      (2)  ĠU L 248, 16.9.2002, p. 1.

      (3)  ĠU L 41, 15.2.2008, p. 15.

      (4)  ĠU L 357, 31.12.2002, p. 72.
   ANNESS

      RAKKOMANDAZZJONIJIET TAL-PARLAMENT EWROPEW TA’ DAWN L-AĦĦAR SNIN

               Aġenzija tal-Forniment tal-Euratom

               2007

               2008

               2009

               Prestazzjoni

               mhux applikabbli

               mhux applikabbli

               mhux applikabbli

               Ġestjoni baġitarja u finanzjarja

               38,7 % tal-approprijazzjonijiet ġew riportati

               Fl-assenza ta’ baġit awtonomu, l-Aġenzija tkun de facto integrata fil-Kummissjoni. Din is-sitwazzjoni tqajjem il-kwestjonijiet tal-ħtieġa taż-żamma tal-Aġenzija fil-forma u organizzazzjoni kurrenti tagħha.

               Fl-2009 l-Aġenzija ma rċeviet l-ebda sussidju biex tkopri bihom l-operazzjonijiet tagħha u li l-Kummissjoni sostniet l-ispejjeż kollha inkorsi mill-Aġenzija għall-implementazzjoni tal-baġit tal-2009. L-Aġenzija hija integrata de facto fil-Kummissjoni.

               Riżorsi Umani

               mhux applikabbli

               mhux applikabbli

               Jirrikonoxxi li, skont it-termini tal-Artikolu 3 tal-Istatuti tagħha, l-Aġenzija għażlet l-awditur intern tagħha, li beda jaqdi dmirijietu mhux qabel l-1 ta’ Lulju 2009

               Il-Verifika Interna

               mhux applikabbli

               mhux applikabbli

               mhux applikabbli

          ---documentbreak---

               17.10.2012

               MT

               Il-Ġurnal Uffiċjali tal-Unjoni Ewropea

               L 286/254

         RIŻOLUZZJONI TAL-PARLAMENT EWROPEW
   tal-10 ta’ Mejju 2012
   li tinkludi l-kummenti li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit għall-Aġenzija għall-Provvista tal-Euratom għas-sena finanzjarja 2010
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija għall-Provvista tal-Euratom għas-sena finanzjarja 2010,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tal-Ferroviji għas-sena finanzjarja 2010, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tas-21 ta’ Frar 2012 (06083/2012 — C7—0051/2012),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-bagit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2008/114/KE, Euratom tat-12 ta’ Frar 2008 li stabilixxa l-Istatuti tal-Agenzija Fornitrici Euratom (3), u b’mod partikolari l-Artikolu 8 tagħhom,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (4), u partikolarment għall-Artikolu 94 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0131/2012),

               A.

               billi, skont id-Deċiżjoni 2008/114/KE, il-Euratom (“l-Aġenzija”), għall-Forniment tal-Euratom stabilita fil-Lussemburgu fl-1958, għandha Statuti ġodda u saret Aġenzija,

               B.

               billi l-Qorti Ewropea tal-Awdituri stqarret li kisbet assigurazzjoni raġonevoli li l-kontijiet annwali tal-Aġenzija għas-sena finanzjarja 2010 huma affidabbli, u li l-operazzjonijiet koperti bihom huma legali u regolari,

               C.

               billi l-Qorti tal-Awdituri wkoll saħqet fir-rapport tagħha għas-sena finanzjarja 2010 dwar in-nuqqas ta’ ottemperanza fl-Istatuti tal-Aġenzija mat-termini tal-Artikolu 54 tat-Trattat li jistabbilixxi l-Komunità Ewropea tal-Enerġija Atomika,

               1.

               Jieħu nota li fl-2010 l-Aġenzija ma rċeviet l-ebda sussidju għall-finanzjament tal-attivitajiet operattivi tagħha u li l-Kummissjoni tgħabbiet bl-ispejjeż kollha mġarrba minnha fil-qafas tal-implimentazzjoni tal-baġit tagħha għas-sena finanzjarja 2010; jinnota li din is-sitwazzjoni ilha mill-ħolqien tal-Aġenzija fl-2008;

               2.

               Jinnota li fl-assenza ta’ baġit awtonomu, l-Aġenzija ġiet integrata de facto fil-Kummissjoni u li din is-sitwazzjoni ma tikkonformax mal-Istatuti tagħha;

               3.

               Jinnota, b’dana kollu, li b’ittra tal-31 ta’ Marzu 2011 id-Direttur Ġenerali jirrikonoxxi l-problema msemmija u jagħti dettalji dwar l-azzjonijiet li ttieħdu kif mitlub mill-awtorità ta’ kwittanza; jinnota, b’mod partikolari li, biex tkun riżolta din is-sitwazzjoni, għandu jintlaħaq ftehim ħalli jkun propost ir-ristabbiliment tal-linja baġitarja speċifika għall-Aġenzija fil-baġit ġenerali tal-Unjoni Ewropea għall-2012;

               4.

               Jinnota li nhar l-20 ta’ April 2011 il-Kummissjoni pproponiet il-linja 32 01 06 ħalli l-Aġenzija tkun ikkreditata b’EUR 98 000 mill-baġit ġenerali tal-Unjoni Ewropea; iqis li ladarba tkun adottata mill-awtoritajiet baġitarji tal-Unjoni, din tkun tirrappreżenta kisba ewlenija fl-indirizz tat-tħassib kurrenti;

               5.

               Jagħti attenzjoni lir-rakkomandazzjonijiet tiegħu mir-rapporti dwar il-kwittanza preċedenti, kif stabbilit fl-Anness ta’ din ir-riżoluzzjoni;

               6.

               Jirreferi, f’dak li għandu x’jaqsam mal-osservazzjoni li jakkumpannja d-Deċiżjoni tiegħu dwar il-kwittanza, li huma ta’ natura orizzonatli, għar-riżoluzzjoni tiegħu tal-10 ta’ Mejju 2012 (5) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 366, 15.12.2011, p. 6.

      (2)  ĠU L 248, 16.9.2002, p. 1.

      (3)  ĠU L 41, 15.2.2008, p. 15.

      (4)  ĠU L 357, 31.12.2002, p. 72.

      (5)  Testi adottati, P7_TA(2012)0164 (ara l-paġna 388 ta’ dan il-Ġurnal Uffiċjali).


title: Deċiżjoni tal-Kunsill (PESK) 2016/982 tas-17 ta' Ġunju 2016 li temenda d-Deċiżjoni 2014/386/PESK dwar miżuri restrittivi minħabba l-annessjoni illegali tal-Krimea u Sevastopol

text:
               18.6.2016

               MT

               Il-Ġurnal Uffiċjali tal-Unjoni Ewropea

               L 161/40

         DEĊIŻJONI TAL-KUNSILL (PESK) 2016/982
   tas-17 ta' Ġunju 2016
   li temenda d-Deċiżjoni 2014/386/PESK dwar miżuri restrittivi minħabba l-annessjoni illegali tal-Krimea u Sevastopol
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-23 ta' Ġunju 2014, il-Kunsill adotta d-Deċiżjoni 2014/386/PESK (1).

               (2)

               Il-Kunsill ma jirrikonoxxix, u jkompli jikkundanna, l-annessjoni illegali tal-Krimea u Sevastopol mill-Federazzjoni Russa u ser jibqa' impenjat li jimplimenta b'mod sħiħ il-politika tiegħu ta' nonrikonoxximent.

               (3)

               Abbażi ta' rieżami tad-Deċiżjoni 2014/386/PESK, il-miżuri restrittivi għandhom jiġġeddu sat-23 ta' Ġunju 2017.

               (4)

               Id-Deċiżjoni 2014/386/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   It-tieni paragrafu tal-Artikolu 5 tad-Deċiżjoni 2014/386/PESK huwa sostitwit b'dan li ġej:

      “Din id-Deċiżjoni għandha tapplika sat-23 ta' Ġunju 2017.”.

   Artikolu 2
   Din id-Deċiżjoni tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta' Ġunju 2016.

            Għall-Kunsill

            Il-President

         J.R.V.A. DIJSSELBLOEM

      (1)  Id-Deċiżjoni tal-Kunsill 2014/386/PESK tat-23 ta' Ġunju 2014 dwar miżuri restrittivi minħabba l-annessjoni illegali tal-Krimea u Sevastopol (ĠU L 183, 24.6.2014, p. 70).


title: Id-Deċiżjoni tal-Kunsill tas-16 ta' Ġunju 1998 dwar l-adeżjoni tal-Komunità Ewropea fil-Kummissjoni Ġenerali tas-Sajd għall-Baħar Mediterran

text:
Avviż Legali Importanti

|

31998D0416

Official Journal L 190 , 04/07/1998 P. 0034 - 0035

		Id-Deċiżjoni tal-Kunsilltas-16 ta' Ġunju 1998dwar l-adeżjoni tal-Komunità Ewropea fil-Kummissjoni Ġenerali tas-Sajd għall-Baħar Mediterran(98/416/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 43 b'għaqda ma’ l-ewwel sentenza ta' l-Artikolu 228(2) u t-tieni subparagrafu ta' l-Artikolu 228(3) tiegħu,Wara li kkunsidra l-proposta mill-Kummissjoni [1],Wara li kkunsidra l-approvazzjoni tal-Parlament Ewropew [2],Billi l-Komunità Ewropea hija firmatarja tal-Konvenzjoni tan-Nazzjonijiet Uniti dwar il-Liġi tal-Baħar, li tobbliga lill-membri kollha tal-komunità internazzjonali biex jikkoperaw fil-konservazzjoni u t-tmexxija tar-riżorsi bijoloġiċi tal-baħar;Billi, rigward is-sajd fuq il-baħar, il-Komunità Ewropea hija responsabbli li tadotta miżuri għall-konservazzjoni u t-tmexxija tar-riżorsi mis-sajd u għaldaqstant li tidħol f’impenji ma’ pajjiżi jew organizzazzjonijiet internzzjonali li mhumiex membri;Billi t-tmexxija u l-konservazzjoni tar-riżorsi ħajjin tal-Baħar Mediterran jeħtieġu regolamentazzjoni internazzjonali;Billi, għal dan il-għan, il-Ftehim li jwaqqaf il-Kummissjoni Ġenerali tas-Sajd għall-Baħar Mediterran (minn issa ‘l quddiem imsejħa l-"GFCM") ġie konkluż f'Ruma fl-24 Settembru 1949;Billi, sabiex tikkontribwixxi għall-konservazzjoni tar-riżorsi ħajjin tal-baħar fil-firxa koperta bil-Ftehim GFCM li fiha jaħdmu s-sajjieda tal-Komunità, huwa meħtieġ li l-Komunità Ewropea tissieħeb fil-GFCM;Billi l-Komunità Ewropea saret membru ta' l-Organizzazzjoni ta' l-Ikel u l-Biedja tan-Nazzjonijiet Uniti (FAO) fis-26 ta' Novembru 1991;Billi s-sħubija tal-Komunità Ewropea fil-GFCM hija possibbli skond l-Artikolu I(2) tal-Ftehim GFCM, moqri f’għaqda ma’ l-Artikolu XIV tal-Kostituzzjoni riveduta tal-FAO;Billi l-Ftehim u r-Regoli tal-Proċedura tal-GFCM ġew adattati sabiex jippermettu s-sħubija tal-Komunità Ewropea,ADOTTA DAN IR-REGOLAMENT:Artikolu Waħdieni1. Il-Komunità Ewropea għandha tissieħeb fil-Kummissjoni Ġenerali tas-Sajd għall-Baħar Mediterran permezz ta' dikjarazzjoni ta' l-aċċettazzjoni tal-Ftehim u tar-Regoli tal-Proċedura ta' l-organizzazzjoni, b'mod konformi ma' l-istrument li jinsab fl-Anness I. Il-Komunità Ewropea għandha wkoll tiddepożita dikjarazzjoni waħdiena dwar l-eżerċizzju tal-kompetenza u d-drittijiet tal-vot miftiehma bejn il-Kunsill u l-Kummissjoni.2. It-testi tal-Ftehim u tar-Regoli tal-Proċedura tal-Kummissjoni Ġenerali tas-Sajd għall-Baħar Mediterran jinsabu fl-Annessi II u III.Magħmul fil-Lussemburgu, fis-16 ta' Ġunju 1998.Għall-KunsillIl-PresidentM. Meacher[1] ĠU C 124, tal-21.4.1997, p. 61.[2] ĠU C 195, tat-22.6.1998.--------------------------------------------------L-ANNESS IL-istrument ta' adeżjoni fil-Kummissjoni Ġenerali tas-Sajd għall-Baħar MediterranSinjur,Għandi l-unur ngħarrfek illi l-Komunità Ewropea ddeċidiet li tissieħeb fil-Kummissjoni Ġenerali tas-Sajd għall-Baħar Mediterran. Għalhekk, nitolbok taċċetta dan l-istrument, li bih il-Komunità Ewropea taċċetta l-Ftehim u r-Regoli tal-proċedura tal-Kummissjoni Ġenerali tas-Sajd għall-Baħar Mediterran, b'mod konformi ma’ l-Artikoli I u XI tiegħu, u d-dikjarazzjoni waħdiena mill-Komunità Ewropea dwar l-eżerċizzju tal-kompetenza u d-drittijiet tal-vot, b'mod konformi mat-tieni sentenza ta' l-Artikolu II(6) tal-Ftehim.Il-Komunità Ewropea taċċetta formalment u mingħajr riservi l-obbligi li joħorġu mis-sħubija tagħha fil-Kummissjoni Ġenerali tas-Sajd għall-Baħar Mediterran, kif iddikjarati fl-Ftehim u fir-Regoli tal-Proċedura, u tobbliga ruħha formalment li twettaq l-obbligi tagħha ma’ l-adeżjoni tagħha.Għandi l-unur nitolbok, Sinjur, għoddni dejjem tiegħek,Il-President tal-Kunsill ta' l-Unjoni EwropeaLis-Sur DioufDirettur-ĠeneraliOrganizzazzjoni ta' l-Ikel u l-Agrikultura tan-Nazzjonijiet UnitiVia delle Terme di CaracallaI-00100 Ruma--------------------------------------------------


title: Deċiżjoni tal-Kunsill (PESK) 2017/974 tat-8 ta' Ġunju 2017 li temenda d-Deċiżjoni 2010/413/PESK dwar miżuri restrittivi kontra l-Iran

text:
               9.6.2017

               MT

               Il-Ġurnal Uffiċjali tal-Unjoni Ewropea

               L 146/143

         DEĊIŻJONI TAL-KUNSILL (PESK) 2017/974
   tat-8 ta' Ġunju 2017
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni 2010/413/PESK (1).

               (2)

               Id-Deċiżjoni 2010/413/PESK tipprevedi, fost affarijiet oħra, reġim ta' awtorizzazzjoni għar-rieżami u t-teħid ta' deċiżjonijiet dwar trasferimenti relatati mal-qasam nukleari lejn l-Iran jew attivitajiet mal-Iran mhux koperti mir-Riżoluzzjoni tal-Kunsill tal-Sigurtà tan-Nazzjonijiet Uniti (UNSCR) 2231 (2015), b'konsistenza sħiħa mal- Pjan ta' Azzjoni Komprensiv Konġunt (PAKK).

               (3)

               Il-Kunsill iqis li l-kondizzjonijiet skont ir-reġim ta' awtorizzazzjoni jenħtieġ li jiġu emendati sabiex tinkiseb applikazzjoni konsistenti ta' kontrolli madwar l-Unjoni.

               (4)

               Hija meħtieġa aktar azzjoni mill-Unjoni sabiex jiġu implimentati l-miżuri previsti minn din id-Deċiżjoni.

               (5)

               Għalhekk, jenħtieġ li d-Deċiżjoni 2010/413/PESK tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/413/PESK hija emendata kif ġej:

               (1)

               fl-Artikolu 26c, il-paragrafu 7 huwa sostitwit b'dan li ġej:
               “7.   L-akkwist minn ċittadini ta' Stati Membri, jew li jkunu qed jużaw il-bastimenti jew l-inġenji tal-ajru li jtajru l-bandiera tagħhom, tal-oġġetti, il-materjal, it-tagħmir, il-merkanzija u t-teknoloġija msemmija fil-paragrafu 1 mill-Iran għandha tingħata notifika dwaru lill-Kummissjoni Konġunta, sew jekk joriġinaw mit-territorju tal-Iran u sew jekk le.”;

               (2)

               L-Artikolu 26d huwa emendat kif ġej:

                           (a)

                           il-paragrafu 3 huwa sostitwit b'dan li ġej:
                           “3.   L-Istati Membri involuti fl-attivitajiet imsemmija fil-paragrafi 1 u 2 għandhom jiżguraw li jkun kisbu informazzjoni dwar l-użu aħħari u l-post tal-użu aħħari ta' kwalunkwe oġġett fornut.”;

                           (b)

                           fil-paragrafu 5, il-punt (f) huwa sostitwit b'dan li ġej:

                                       “(f)

                                       kisbu informazzjoni dwar l-użu aħħari u l-post tal-użu aħħari ta' kwalunkwe oġġett fornut.”.

         Artikolu 2
   Din id-Deċiżjoni għandha tidħol fis-seħħ fid-data wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, it-8 ta' Ġunju 2017.

            Għall-Kunsill

            Il-President

         U. REINSALU

      (1)  Id-Deċiżjoni tal-Kunsill 2010/413/PESK tas-26 ta' Lulju 2010 dwar miżuri restrittivi kontra l-Iran u li tħassar il- Pożizzjoni Komuni 2007/140/PESK(ĠU L 195, 27.7.2010, p. 39).


title: Deċiżjoni (UE) 2016/1537 tal-Parlament Ewropew tat-28 ta’ April 2016 dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2014

text:
               14.9.2016

               MT

               Il-Ġurnal Uffiċjali tal-Unjoni Ewropea

               L 246/289

         DEĊIŻJONI (UE) 2016/1537 TAL-PARLAMENT EWROPEW
   tat-28 ta’ April 2016
   dwar il-kwittanza għall-implimentazzjoni tal-baġit taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2014
   IL-PARLAMENT EWROPEW,

               —

               wara li kkunsidra l-kontijiet annwali finali tal-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2014,

               —

               wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Monitoraġġ tad-Droga u d-Dipendenza fuq id-Droga għas-sena finanzjarja 2014, flimkien mar-risposta taċ-Ċentru (1),

               —

               wara li kkunsidra d-dikjarazzjoni ta’ assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta’ bażi, ipprovduta mill-Qorti tal-Awdituri għas-sena finanzjarja 2014 skont l-Artikolu 287 tat-Trattat dwar il-Funzjonament tal-Unjoni Ewropea,

               —

               wara li kkunsidra r-rakkomandazzjoni tal-Kunsill tat-12 ta’ Frar 2016 dwar il-kwittanza li għandha tingħata liċ-Ċentru fir-rigward tal-implimentazzjoni tal-baġit għas-sena finanzjarja 2014 (05584/2016 — C8-0065/2016),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 1920/2006 tal-Parlament Ewropew u tal-Kunsill tat-12 ta’ Diċembru 2006 dwar iċ-Ċentru Ewropew għall-Monitoraġġ tad-Droga u d-Dipendenza fuq id-Droga (4), u b’mod partikolari l-Artikolu 15 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5),

               —

               wara li kkunsidra r-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (6), u b’mod partikolari l-Artikolu 108 tiegħu,

               —

               wara li kkunsidra l-Artikolu 94 u l-Anness V tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A8-0105/2016),

               1.

               Jagħti l-kwittanza lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga għall-implimentazzjoni tal-baġit taċ-Ċentru għas-sena finanzjarja 2014;

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Monitoraġġ tad-Droga u d-Dipendenza fuq id-Droga, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 409, 9.12.2015, p. 206.

      (2)  Ara n-nota ta’ qiegħ il-paġna 1.

      (3)  ĠU L 298, 26.10.2012, p. 1

      (4)  ĠU L 376, 27.12.2006, p. 1

      (5)  ĠU L 357, 31.12.2002, p. 72.

      (6)  ĠU L 328, 7.12.2013, p. 42.


title: Deċiżjoni tal-Kunsill (UE) 2016/915 tat-30 ta' Mejju 2016 dwar il-pożizzjoni li għandha tittieħed f'isem l-Unjoni Ewropea fir-rigward tal-istrument internazzjonali li għandu jitfassal fi ħdan il-korpi tal-ICAO u maħsub biex iwassal għall-implimentazzjoni mill-2020 ta' miżura globali unika bbażata fuq is-suq għall-emissjonijiet mill-avjazzjoni internazzjonali

text:
               10.6.2016

               MT

               Il-Ġurnal Uffiċjali tal-Unjoni Ewropea

               L 153/32

         DEĊIŻJONI TAL-KUNSILL (UE) 2016/915
   tat-30 ta' Mejju 2016
   dwar il-pożizzjoni li għandha tittieħed f'isem l-Unjoni Ewropea fir-rigward tal-istrument internazzjonali li għandu jitfassal fi ħdan il-korpi tal-ICAO u maħsub biex iwassal għall-implimentazzjoni mill-2020 ta' miżura globali unika bbażata fuq is-suq għall-emissjonijiet mill-avjazzjoni internazzjonali
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1), flimkien mal-Artikolu 218(9), tiegħu,
   Wara li kkunsidra l-proposta tal-Kummissjoni Ewropea,
   Billi:

               (1)

               Mill-avjazzjoni internazzjonali, l-emissjonijiet tal-gassijiet serra jirrappreżentaw aktar minn 2 % tal-emissjonijiet globali u qed jikbru b'mod esponenzjali, bi previżjonijiet għall-2050 li jekk kollox jibqa' kif inhu, dawn l-emissjonijiet mill-attivitajiet tal-avjazzjoni internazzjonali jaf jiżdiedu aktar minn 200 % meta mqabbla mal-livelli fi żmienna. Sal-2050, l-emissjonijiet tal-gassijiet serra għandhom jonqsu sa għallinqas 50 % inqas mil-livelli tagħhom fl-1990. Sabiex jinkiseb dak it-tnaqqis fl-emissjonijiet, kull settur tal-ekonomija għandu jagħti sehmu, inkluż dak tal-avjazzjoni internazzjonali.

               (2)

               F'Diċembru tal-2015, il-21 Konferenza tal-Partijiet għall-Konvenzjoni Qafas tan-NU dwar it-Tibdil fil-Klima ġiet konkluża b'suċċess bl-adozzjoni tal-Ftehim ta' Pariġi, li għandu l-għan li jillimita ż-żieda fit-temperatura globali b'ferm inqas minn 2 °C meta mqabbla mal-livelli preindustrijali, u jkompli l-isforzi biex jillimita ż-żieda fit-temperatura għal 1,5 °C.

               (3)

               L-Organizzazzjoni tal-Avjazzjoni Ċivili Internazzjonali (l-ICAO) ġiet stabbilita bil-Konvenzjoni ta' Chicago dwar l-Avjazzjoni Ċivili Internazzjonali tal-1944. L-Istati Membri tal-Unjoni huma Partijiet Kontraenti għal dik il-Konvenzjoni u membri fl-ICAO, filwaqt li l-Unjoni għandha status ta' osservatur f'ċertu laqgħat tal-ICAO, inkluża l-Assemblea triennali tal-ICAO. L-Unjoni u l-Istati Membri tagħha huma Partijiet għall-Protokoll ta' Kjoto tal-1997, li jobbligahom isegwu l-limitazzjoni tal-emissjonijiet tal-gassijiet serra mill-avjazzjoni internazzjonali permezz tal-ICAO. Id-Deċiżjoni 1600/2002/KE tal-Parlament Ewropew u tal-Kunsill (1) sejħet lill-Unjoni biex tidentifika u tieħu azzjonijiet speċifiċi biex inaqqsu l-emissjonijiet tal-gassijiet serra mill-avjazzjoni internazzjonali jekk sal-2002 fl-ICAO ma tiġi miftiehma l-ebda azzjoni.

               (4)

               It-33 Sessjoni tal-Assemblea tal-ICAO (fl-2001) approvat l-iżvilupp ta' sistema ta' skambju miftuħ ta' kwoti tal-emissjonijiet għall-avjazzjoni internazzjonali (2). Fl-2004, il-Kumitat tal-ICAO dwar il-Protezzjoni tal-Ambjent mill-Avjazzjoni rrakkomanda li ma għandhiex tibqa' tiġi żviluppata sistema ta' skambju tal-kwoti tal-emissjonijiet speċifika għall-avjazzjoni u bbażata fuq strument legali ġdid fl-awspiċi tal-ICAO. Il-35 Sessjoni tal-Assemblea tal-ICAO (fl-2004) approvat l-iżvilupp ulterjuri ta' sistema ta' skambju miftuħ ta' kwoti tal-emissjonijiet u l-possibilità li l-Istati Kontraenti tal-ICAO jinkorporaw l-emissjonijiet mill-avjazzjoni internazzjonali fl-iskemi tagħhom tal-iskambju tal-kwoti tal-emissjonijiet (3), iżda s-36 Sessjoni tal-Assemblea tal-ICAO (fl-2007) sejħet biex l-operaturi tal-inġenji tal-ajru bbażati fi Stati Kontraenti oħrajn tal-ICAO jkunu eżentati sakemm ma jiġix miftiehem fuq bażi reċiproka bejn dawk l-Istati biex jimplimentaw sistema ta' skambju ta' kwoti tal-emissjonijiet fuq operaturi tal-inġenji tal-ajru ta' Stati Kontraenti oħrajn tal-ICAO (4). L-Unjoni, l-Istati Membri tagħha u Stati Ewropej oħra żammew id-dritt b'mod konsistenti li japplikaw miżuri bbażati fuq is-suq (MBMs), b'mod mhux diskriminatorju, għal kull operatur tal-inġenji tal-ajru li jipprovdi servizzi minn, lejn jew fit-territorju tagħhom, filwaqt li fakkru li l-Konvenzjoni ta' Chicago tirrikonoxxi d-drittijiet tal-Partijiet tagħha li japplikaw, b'mod mhux diskriminatorju, il-liġijiet u r-regolamenti tal-avjazzjoni tagħhom stess għall-inġenji tal-ajru tal-Istati kollha (5) li jipprovdu servizzi lejn, minn jew fit-territorju tagħhom.

               (5)

               Filwaqt li jqisu li l-limitazzjoni fl-emissjonijiet tal-gassijiet serra mill-avjazzjoni internazzjonali hija kontribut essenzjali f'konformità mal-impenji ta' tnaqqis fl-emissjonijiet globali, il-Parlament Ewropew u l-Kunsill adottaw id-Direttiva 2008/101/KE (6) li temenda d-Direttiva 2003/87/KE (7). Il-ħames premessa tad-Direttiva 2008/101/KE ssemmi li l-Unjoni se taħdem biex tiżgura li tali ftehim globali li jkollu l-ħsieb irażżan iż-żieda fit-temperatura globali jinkludi miżuri biex inaqqsu l-emissjonijiet tal-gassijiet serra mill-avjazzjoni u, jekk dan ikun il-każ, il-Kummissjoni għandha tikkunsidra liema emendi huma meħtieġa fid-Direttiva 2003/87/KE, fejn din tapplika għall-operaturi tal-inġenji tal-ajru.

               (6)

               Il-Komunikazzjoni tal-Kummissjoni lill-Parlament Ewropew u lill-Kunsill dwar “Il-Protokoll ta' Pariġi — Pjan ta' Azzjoni għal ġlieda kontra t-tibdil fil-klima globali wara l-2020” tenfasizza li qabel tintemm l-2016, l-ICAO għandha tirregola b'mod effettiv l-emissjonijiet mill-avjazzjoni internazzjonali. Il-laqgħa li jmiss tal-Assemblea tal-ICAO se ssir fl-2016, u għandha tilħaq ftehim fuq strument internazzjonali maħsub li jwassal għall-implimentazzjoni mill-2020 ta' MBM globali unika għall-emissjonijiet mill-avjazzjoni internazzjonali

               (7)

               It-38 Sessjoni tal-Assemblea tal-ICAO (fl-2013) iddeċidiet li l-ICAO u l-Istati Kontraenti tagħha, flimkien ma' organizzazzjonijiet rilevanti tal-ambjent u tal-avjazzjoni f'kull Stat Kontraenti tal-ICAO, jaħdmu id f'id u jagħmlu l-almu tagħhom biex jintlaħaq għan indikattiv kollettiv u globali għat-terminu medju li mill-2020 l-emissjonijiet netti u globali tal-karbonju mill-avjazzjoni internazzjonali jinżammu fl-istess livell u ddeċidiet li tiżviluppa MBM globali għall-emissjonijiet mill-avjazzjoni internazzjoni u li tirrapporta r-riżultati ta' ħidmitha biex tittieħed deċiżjoni waqt id-39 Sessjoni tal-Assemblea tal-ICAO (fl-2016). Fl-2020 hu mistenni li l-emissjonijiet mill-avjazzjoni internazzjonali jkunu madwar 70 % ogħla mill-2005 (8) u b'mod konsistenti l-Unjoni u l-Istati Membri tagħha argumentaw li l-mira ta' tnaqqis globali fl-emissjonijiet tal-gassijiet serra mill-avjazzjoni internazzjonali għandha tkun tnaqqis ta' 10 % sal-2020 meta mqabbla mal-livelli fl-2005. Iżda jidher li hu l-waqt opportun għall-Unjoni biex tippromwovi li fi żmien pjuttost qasir tiġi żviluppata MBM globali biex l-emissjonijiet tal-gassijiet serra mill-avjazzjoni internazzjonali jiġu limitati sa livelli mhux ogħla mil-livelli tagħhom fl-2020, b'kunsiderazzjoni ta' reviżjoni tal-objettiv matul iż-żmien, kif ikun meħtieġ.

               (8)

               Biex fl-Assemblea tal-ICAO tal-2016 jitħaffef il-progress lejn strument internazzjonali adatt, il-Parlament Ewropew u l-Kunsill iddeċidew, permezz tar-Regolament (UE) Nru 421/2014 (9), li jqisu fuq bażi temporanja li r-rekwiżiti tad-Direttiva 2003/87/KE huma sodisfatti fir-rigward ta' titjiriet minn u lejn l-ajrudromi li jinsabu f'pajjiżi barra miż-Żona Ekonomika Ewropea (iż-ŻEE). B'dan, l-Unjoni enfasizzat li r-rekwiżiti legali jistgħu jiġu applikati fir-rigward ta' titjiriet minn u lejn l-ajrudromi li jinsabu fi Stati taż-ŻEE, bl-istess mod kif jistgħu jiġu applikati r-rekwiżiti legali fir-rigward ta' titjiriet bejn tali ajrudromi.

               (9)

               Id-Direttiva 2003/87/KE, kif emendata mir-Regolament (UE) Nru 421/2014, tistabbilixxi ċerti obbligi għall-Kummissjoni wara d-39 Sessjoni tal-Assemblea tal-ICAO (fl-2016). Il-Kummissjoni għandha tirrapporta lill-Parlament Ewropew u lill-Kunsill dwar l-azzjonijiet li jimplimentaw ftehim internazzjonali dwar MBM globali mill-2020 li jnaqqas l-emissjonijiet tal-gassijiet serra mill-avjazzjoni internazzjonali b'mod mhux diskriminatorju. Fir-rapport tagħha, il-Kummissjoni għandha tikkunsidra dawk l-iżviluppi fil-kamp ta' applikazzjoni adattat għall-kopertura tal-emissjonijiet tal-attività minn jew lejn l-ajrudromi li jinsabu f'pajjiżi li mhumiex fiż-ŻEE mill-1 ta' Jannar 2017 'il quddiem, u fejn xieraq għandha tinkludi proposti b'reazzjoni għalihom.

               (10)

               Jinħtieġ li tiġi stabbilita l-pożizzjoni li trid tittieħed, f'isem l-Unjoni, fir-rigward tal-istrument internazzjonali li għandu jitfassal fi ħdan il-korpi tal-ICAO u maħsub biex iwassal għall-implimentazzjoni mill-2020 ta' MBM globali unika għall-emissjonijiet mill-avjazzjoni internazzjonali.

               (11)

               Minkejja li mhijiex membru tal-ICAO, l-Unjoni għandha status ta' osservatur, li jista' jippermetti lill-Kummissjoni biex tieħu parti f'ċerti diskussjonijiet fil-korpi rilevanti tal-ICAO, inkluża l-Assemblea, biex tappoġġa l-pożizzjoni tal-Unjoni.

               (12)

               Jinħtieġ li tiġi adottata pożizzjoni tal-Unjoni ferm qabel l-Assemblea tal-ICAO li jmiss,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed, f'isem l-Unjoni, fir-rigward tal-istrument internazzjonali li għandu jitfassal fi ħdan il-korpi tal-ICAO u maħsub biex iwassal għall-implimentazzjoni mill-2020 ta' miżura globali unika bbażata fuq is-suq għall-emissjonijiet mill-avjazzjoni internazzjonali, għandha tkun skont l-Anness.
   Hija għandha tiġi espressa mill-Istati Membri li jaġixxu b'mod konġunt, fl-interess tal-Unjoni, fi ħdan il-korpi tal-ICAO, u assistiti mill-Kummissjoni, f'konformità mal-istatus ta' osservatur tal-Unjoni, f'diskussjonijiet dwar l-MBM globali unika.
   Artikolu 2
   Il-Kummissjoni għandha żżomm lill-korpi rilevanti tal-Kunsill infurmati bis-sħiħ dwar id-diskussjonijiet li jkunu għaddejjin dwar l-MBM globali unika. Sabiex jinżammu kemm il-konsistenza tal-pożizzjoni tal-Unjoni kif ukoll l-applikazzjoni korretta tat-termini tal-Anness, il-Kummissjoni għandha, matul il-proċess kollu, tittrasmetti lill-korpi rilevanti tal-Kunsill dokumenti preparattivi li jiddeskrivu l-pożizzjoni dettaljata, kull meta dan ikun meħtieġ, fid-dawl tal-iżviluppi fil-korpi tal-ICAO, għall-kunsiderazzjoni u approvazzjoni, partikolarment matul u wara l-208 Kunsill tal-ICAO.
   B'kont meħud tal-progress fl-ICAO, il-korpi rilevanti tal-Kunsill għandhom jelaboraw aktar il-pożizzjoni tagħhom, partikolarment fir-rigward tal-futur tal-leġiżlazzjoni rilevanti tal-Unjoni fi ħdan dak il-qafas tal-ICAO.
   Artikolu 3
   Din id-Deċiżjoni tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-30 ta' Mejju 2016.

            Għall-Kunsill

            Il-President

         M.J. VAN RIJN

      (1)  Id-Deċiżjoni Nru 1600/2002/KE tal-Parlament Ewropew u tal-Kunsill tat-22 ta' Lulju 2002 li tniżżel is-Sitt Programm ta' Azzjoni tal-Komunità Ambjentali (ĠU L 242, 10.9.2002, p. 1).

      (2)  Ir-Riżoluzzjoni tal-ICAO A33-7.

      (3)  Ir-Riżoluzzjoni tal-ICAO A35-5.

      (4)  L-Appendiċi L tar-Riżoluzzjoni A36-22.

      (5)  Riżervi dwar ir-Riżoluzzjoni tal-ICAO tal-2007, ir-Riżoluzzjoni tal-ICAO, tal-2010, id-Deċiżjoni tal-Kunsill tal-ICAO fl-2012 li tapprova d-Dikjarazzjoni ta' Delhi, u ir-Riżoluzzjoni tal-ICAO tal-2013, ara http://ec.europa.eu/clima/policies/transport/aviation/documentation_en.htm

      (6)  Id-Direttiva 2008/101/KE tal-Parlament Ewropew u tal-Kunsill tad-19 ta' Novembru 2008 li temenda d-Direttiva 2003/87/KE sabiex tinkludi l-attivitajiet tal-avjazzjoni fl-iskema għall-iskambju ta' kwoti tal-emissjonijiet ta' gassijiet serra ġewwa l-Komunità (ĠU L 8, 13.1.2009, p. 3).

      (7)  Id-Direttiva 2003/87/KE tal-Parlament Ewropew u tal-Kunsill tat-13 ta' Ottubru 2003 li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva 96/61/KE (ĠU L 275, 25.10.2003, p. 32).

      (8)  Ara r-riżervi tar-Riżoluzzjoni tal-ICAO tal-2013, taħt in-nota 1 ta' qiegħ il-paġna.

      (9)  Ir-Regolament (UE) Nru 421/2014 tal-Parlament Ewropew u tal-Kunsill tas-16 ta' April 2014 li jemenda d-Direttiva 2003/87/KE li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità, fid-dawl tal-implimentazzjoni sal-2020 ta' ftehim internazzjonali li japplika miżura globali unika bbażata fuq is-suq għal emissjonijiet tal-avjazzjoni internazzjonali (ĠU L 129, 30.4.2014, p. 1).


title: Deċiżjoni tal-Kunsill tal- 15 ta’ Ottubru 2010 li taħtar żewġ membri fil-Bord ta' Tmexxija tal-Aġenzija Ewropea għas-Sustanzi Kimiċi

text:
               19.10.2010

               MT

               Il-Ġurnal Uffiċjali tal-Unjoni Ewropea

               C 282/4

         DEĊIŻJONI TAL-KUNSILL
   tal-15 ta’ Ottubru 2010
   li taħtar żewġ membri fil-Bord ta' Tmexxija tal-Aġenzija Ewropea għas-Sustanzi Kimiċi
   2010/C 282/05
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH) u li jistabbilixxi Aġenzija Ewropea għas-Sustanzi Kimiċi (1), u b'mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprovdi li l-Kunsill għandu jaħtar bħala membri tal-Bord ta' Tmexxija tal-Aġenzija Ewropea għas-Sustanzi Kimiċi rappreżentant wieħed minn kull Stat Membru.

               (2)

               Bid-Deċiżjoni tas-7 ta' Ġunju 2007 (2) l-Kunsill ħatar 27 membru tal-Bord ta' Tmexxija tal-Aġenzija Ewropea għas-Sustanzi Kimiċi. Minn dakinhar, il-membru tal-Bord ta' Tmexxija Daniż (3) u dak Portugiż (4) ġew sostitwiti.

               (3)

               Il-Gvern Daniż informa lill-Kunsill bl-intenzjoni tiegħu li jissostitwixxi lir-rappreżentant Daniż fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2011.

               (4)

               Il-Gvern Portugiż informa lill-Kunsill bil-ħsieb tiegħu li jissostitwixxi lir-rappreżentant Portugiż fil-Bord ta' Tmexxija u ppreżenta nomina għal rappreżentant ġdid, li għandu jinħatar għal perijodu li jintemm fil-31 ta' Mejju 2011.

         IDDEĊIEDA KIF ĠEJ:
   Artikolu 1
   Is-Sur Eskil THUESEN ta' nazzjonalità Daniża, imwieled fl-4 ta' Settembru 1965, għandu jinħatar membru tal-Bord ta' Tmexxija tal-Aġenzija Ewropea għas-Sustanzi Kimiċi flok is-Sur Per NYLYKKE għall-perijodu mill-20 ta’ Ottubru 2010 sal-31 ta' Mejju 2011.
   Artikolu 2
   Is-Sur Mário GRÁCIO ta' nazzjonalità Portugiża, imwieled fil-5 ta' Mejju 1971, għandu jinħatar membru tal-Bord ta' Tmexxija tal-Aġenzija Ewropea għas-Sustanzi Kimiċi flok is-Sinjura Maria Fernanda SANTIAGO għall-perijodu mill-20 ta’ Ottubru 2010 sal-31 ta' Mejju 2011.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fil-Lussemburgu, il-15 ta’ Ottubru 2010.

            Għall-Kunsill

            Il-President

         E. SCHOUPPE

      (1)  ĠU L 396, 30.12.2006, p. 1.

      (2)  ĠU C 134, 16.6.2007, p. 6.

      (3)  Deċiżjoni tal-Kunsill tal-24 ta’ Lulju 2008 li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi (ĠU C 190, 29.7.2008, p. 1).

      (4)  Deċiżjoni tal-Kunsill tas-27 ta’ Novembru 2008 li taħtar membru wieħed tal-Bord ta’ Tmexxija tal-Aġenzija Ewropea għas-Sustanzi Kimiċi (ĠU C 320, 16.12.2008, p. 4).


title: Deċiżjoni tal-Kunsill (UE) 2017/1101 tad-19 ta' Ġunju 2017 li taħtar president ta' Bord tal-Appell tal-Uffiċċju tal-Proprjetà Intellettwali tal-Unjoni Ewropea

text:
               21.6.2017

               MT

               Il-Ġurnal Uffiċjali tal-Unjoni Ewropea

               L 158/43

         DEĊIŻJONI TAL-KUNSILL (UE) 2017/1101
   tad-19 ta' Ġunju 2017
   li taħtar president ta' Bord tal-Appell tal-Uffiċċju tal-Proprjetà Intellettwali tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (UE) 2017/1001 tal-Parlament Ewropew u tal-Kunsill tal-14 ta' Ġunju 2017 dwar it-trade mark tal-Unjoni Ewropea (1) u b'mod partikolari l-Artikolu 166(1) tiegħu,
   Billi fl-1 ta' Diċembru 2016, ġiet ippreżentata lill-Kunsill mill-Bord tat-Tmexxija tal-Uffiċċju lista ta' kandidati għall-kariga ta' president ta' Bord tal-Appell tal-Uffiċċju tal-Proprjetà Intellettwali tal-Unjoni Ewropea (“l-Uffiċċju”),
   ADOTTA DIN ID-DEĊIŻJONI:
   Artikolu 1
   Is-Sur Sven STÜRMANN, imwieled f'Bonn (il-Ġermanja) fl-20 ta' Novembru 1971, huwa b'dan maħtur President ta' Bord tal-Appell tal-Uffiċċju għal mandat ta' 5 snin.
   Id-data li fiha għandu jibda l-mandat ta' 5 snin imsemmi fl-ewwel paragrafu għandha tiġi ddeterminata mill-Bord tat-Tmexxija tal-Uffiċċju.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, id-19 ta' Ġunju 2017.

            Għall-Kunsill

            Il-President

         J. HERRERA

      (1)  ĠU L 154, 16.6.2017, p. 1.


               19.2.2016

               MT

               Il-Ġurnal Uffiċjali tal-Unjoni Ewropea

               C 65/182

         P7_TA(2013)0238
   It-talba għat-tneħħija tal-immunità ta' Alexander Alvaro
   Deċiżjoni tal-Parlament Ewropew tal-11 ta' Ġunju 2013 dwar it-talba għat-tneħħija tal-immunità ta' Alexander Alvaro (2013/2106(IMM))
   (2016/C 065/28)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Alexander Alvaro, imressqa fit-8 ta’ Mejju 2013 mill-Ministeru tal-Ġustizzja Federali Ġermaniż, b’rabta mal-proċediment pendenti quddiem il-Kap Prosekutur Pubbliku ta’ Cologne (Ġermanja), u mħabbra fis-seduta plenarja tat-23 ta’ Mejju 2013,

               —

               wara li kkunsidra li Alexander Alvaro ngħata l-opportunità li jinstema’ skont l-Artikolu 7(3) tar-Regoli ta’ Proċedura tiegħu,

               —

               wara li kkunsidra l-Artikolu 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,

               —

               wara li kkunsidra l-Artikolu 46 tal-Liġi Bażika Ġermaniża (Grundgesetz),

               —

               wara li kkunsidra l-Artikoli 6(2) u 7 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A7-0188/2013),

               A.

               billi l-Kap Prosekutur Pubbliku ta’ Cologne (Ġermanja) talab li titneħħa l-immunità parlamentari ta’ Alexander Alvaro, Membru u Viċi President tal-Parlament Ewropew, b’rabta mal-ftuħ ta’ proċedimenti investigattivi rigward reat allegat;

               B.

               billi t-talba mill-Kap Prosekutur Pubbliku hija marbuta mal-investigazzjonijiet f’inċidenti tat-traffiku serju li fih kien involut Alexander Alvaro;

               C.

               billi, skont l-Artikolu 9 tal-Protokoll dwar il-Privileġġi u l-Immunitajiet tal-Unjoni Ewropea, il-Membri jgawdu, fit-territorju tal-Istat tagħhom stess, l-immunitajiet mogħtija lil membri tal-parlament ta' pajjiżhom;

               D.

               billi, skont l-Artikolu 46(2) tal-Liġi Bażika Ġermaniża (Grundgesetz), Membru ma jistax jinżamm responsabbli ta’ reat kastigabbli mingħajr il-permess tal-Parlament sakemm ma jinqabadx fil-fatt iwettaq ir-reat jew inkella l-għada;

               E.

               billi, konsegwentement, il-Parlament jista’ jneħħi l-immunità parlamentari ta’ Alexander Alvaro jekk il-proċedimenti kontrih għandhom isiru;

               F.

               billi l-Artikolu 9 tal-Protokoll dwar il-Privileġġi u l-Immunitajiet tal-Unjoni Ewropea u l-Artikolu 46(2) tal-Grundgesetz Ġermaniża ma jipprekludux it-tneħħija tal-immunità ta’ Alexander Alvaro;

               G.

               billi għaldaqstant ikun tajjeb li fil-każ ikkonċernat, l-immunità parlamentari titneħħa;

               1.

               Jiddeċiedi li jneħħi l-immunità ta' Alexander Alvaro;

               2.

               Jagħti istruzzjonijiet lill-President tiegħu sabiex jgħaddi minnufih din id-deċiżjoni u r-rapport tal-kumitat responsabbli tiegħu lill-awtoritajiet kompetenti tar-Repubblika Federali tal-Ġermanja u lil Alexander Alvaro.


title: Deċiżjoni tal-Kunsill (UE) 2015/1035 tas-7 ta' Mejju 2015 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Vanuatu dwar l-eżenzjoni mill-viża għal soġġorn għal perijodu qasir

text:
               3.7.2015

               MT

               Il-Ġurnal Uffiċjali tal-Unjoni Ewropea

               L 173/46

         DEĊIŻJONI TAL-KUNSILL (UE) 2015/1035
   tas-7 ta' Mejju 2015
   dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim bejn l-Unjoni Ewropea u r-Repubblika ta' Vanuatu dwar l-eżenzjoni mill-viża għal soġġorn għal perijodu qasir
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Ir-Regolament (UE) Nru 509/2014 tal-Parlament Ewropew u tal-Kunsill (1) ittrasferixxa r-referenza għar-Repubblika ta' Vanuatu mill-Anness I għall-Anness II tar-Regolament tal-Kunsill (KE) Nru 539/2001 (2).

               (2)

               Dik ir-referenza għar-Repubblika ta' Vanuatu hija akkumpanjata b'nota f'qiegħ il-paġna li tispeċifika li l-eżenzjoni mill-ħtieġa tal-viża għandha tapplika mid-data tad-dħul fis-seħħ ta' ftehim dwar l-eżenzjoni mill-viża li għandu jiġi konkluż mal-Unjoni Ewropea.

               (3)

               Fid-9 ta' Ottubru 2014, il-Kunsill adotta deċiżjoni li tawtorizza lill-Kummissjoni biex tiftaħ negozjati mar-Repubblika ta' Vanuatu għall-konklużjoni ta' ftehim bejn l-Unjoni Ewropea u r-Repubblika ta' Vanuatu dwar l-eżenzjoni mill-viża għal soġġorn għal perijodu qasir (il-“Ftehim”).

               (4)

               In-negozjati dwar il-Ftehim inbdew fid-19 ta' Novembru 2014 u ġew iffinalizzati b'suċċess billi l-ftehim ġie inizjalat, permezz ta' skambju ta' ittri, fl-4 ta' Diċembru 2014.

               (5)

               Il-Ftehim għandu jiġi ffirmat, u d-dikjarazzjonijiet mehmuża mal-Ftehim għandhom jiġu approvati, f'isem l-Unjoni. Il-Ftehim għandu jiġi applikat fuq bażi proviżorja, mid-data tal-iffirmar tiegħu, sakemm jitlestew il-proċeduri għall-konklużjoni formali tiegħu.

               (6)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom ir-Renju Unit ma jieħux sehem, skont id-Deċiżjoni tal-Kunsill 2000/365/KE (3); għaldaqstant ir-Renju Unit mhuwiex qed jieħu sehem f'adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (7)

               Din id-Deċiżjoni tikkostitwixxi żvilupp tad-dispożizzjonijiet tal-acquis ta' Schengen li fihom l-Irlanda ma tieħux sehem, skont id-Deċiżjoni tal-Kunsill 2002/192/KE (4); għaldaqstant l-Irlanda mhijiex qed tieħu sehem f'adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Ftehim bejn l-Unjoni Ewropea u r-Repubblika ta' Vanuatu dwar l-eżenzjoni mill-viża għal soġġorn għal perijodu qasir (il-“Ftehim”) huwa b'dan awtorizzat, soġġett għall-konklużjoni tal-imsemmi Ftehim.
   It-test tal-Ftehim jinsab mehmuż ma' din id-Deċiżjoni.
   Artikolu 2
   Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.
   Artikolu 3
   Il-President tal-Kunsill huwa b'dan awtorizzat li jaħtar il-persuna jew persuni li jkollhom is-setgħa li jiffirmaw il-Ftehim f'isem l-Unjoni.
   Artikolu 4
   Il-Ftehim għandu jiġi applikat fuq bażi proviżorja mid-data tal-iffirmar tiegħu (5), sakemm jitlestew il-proċeduri għall-konklużjoni tiegħu.
   Artikolu 5
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, is-7 ta' Mejju 2015.

            Għall-Kunsill

            Il-President

         E. RINKĒVIČS

      (1)  Ir-Regolament (UE) Nru 509/2014 tal-Parlament Ewropew u tal-Kunsill tal-15 ta' Mejju 2014 li jemenda r-Regolament tal-Kunsill (KE) Nru 539/2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżentati minn dik il-ħtieġa (ĠU L 149, 20.5.2014, p. 67).

      (2)  Ir-Regolament tal-Kunsill (KE) Nru 539/2001 tal-15 ta' Marzu 2001 li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (ĠU L 81, 21.3.2001, p. 1).

      (3)  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

      (4)  Id-Deċiżjoni tal-Kunsill 2002/192/KE tat-28 ta' Frar 2002 rigward it-talba tal-Irlanda biex tieħu sehem f'xi dispożizzjonijiet tal-acquis ta' Schengen (ĠU L 64, 7.3.2002, p. 20).

      (5)  Id-data tal-iffirmar tal-Ftehim ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.


title: Deċiżjoni tal-Kunsill (UE) 2016/2111 tat-28 ta' Novembru 2016 li taħtar membru tal-Kumitat Konsultattiv dwar il-Moviment Liberu tal-Ħaddiema għall-Belġju

text:
               2.12.2016

               MT

               Il-Ġurnal Uffiċjali tal-Unjoni Ewropea

               L 327/77

         DEĊIŻJONI TAL-KUNSILL (UE) 2016/2111
   tat-28 ta' Novembru 2016
   li taħtar membru tal-Kumitat Konsultattiv dwar il-Moviment Liberu tal-Ħaddiema għall-Belġju
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra r-Regolament (UE) Nru 492/2011 tal-Parlament Ewropew u tal-Kunsill tal-5 ta' April 2011 dwar il-moviment liberu tal-ħaddiema fi ħdan l-Unjoni (1), u b'mod partikolari l-Artikoli 23 u 24 tiegħu,
   Wara li kkunsidra l-listi ta' kandidati ppreżentati lill-Kunsill mill-Gvernijiet tal-Istati Membri,
   Billi:

               (1)

               Il-Kunsill, bid-Deċiżjoni tiegħu tal-20 ta' Settembru 2016 (2), ħatar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta' Settembru 2016 sal-24 ta' Settembru 2018.

               (2)

               Il-gvern tal-Belġju ppreżenta nomina waħda għal kariga li għandha timtela,

         ADOTTA DIN ID-DEĊIŻJONI:
   Artikolu 1
   Dan li ġej huwa b'dan maħtur membru tal-Kumitat Konsultattiv dwar il-Moviment Liberu tal-Ħaddiema għall-perijodu mill-25 ta' Settembru 2016 sal-24 ta' Settembru 2018:
   I.   RAPPREŻENTANTI TAT-TRADE UNIONS

               Pajjiż

               Membri

               Membri supplenti

               Belġju

               Is-Sur Joeri HENS

         Artikolu 2
   Il-Kunsill għandu jaħtar il-membri u l-membri supplenti li għadhom ma ġewx nominati.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-28 ta' Novembru 2016.

            Għall-Kunsill

            Il-President

         P. ŽIGA

      (1)  ĠU L 141, 27.5.2011, p. 1.

      (2)  Deċiżjoni tal-Kunsill tal-20 ta' Settembru 2016 li taħtar il-membri u l-membri supplenti tal-Kumitat Konsultattiv dwar il-Moviment Liberu tal-Ħaddiema (ĠU C 348, 23.9.2016, p. 3.)


title: 2011/552/UE, Euratom: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/77

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2009
   (2011/552/UE, Euratom)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2009 (1),

               —

               wara li kkunsidra l-kontijiet annwali tal-Unjoni Ewropea għas-sena finanzjarja 2009 (SEC(2010) 963 – C7-0211/2010) (2),

               —

               wara li kkunsidra l-kontijiet annwali finali tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2009,

               —

               wara li kkunsidra r-rapport tal-Kummissjoni dwar is-segwitu għad-deċiżjoni ta’ kwittanza għas-sena finanzjarja 2008 (COM(2010) 650), u d-dokumenti ta’ ħidma tal-persunal tal-Kummissjoni li jakkumpanjaw dak ir-rapport ((SEC(2010) 1437 u SEC(2010) 1438),

               —

               wara li kkunsidra l-komunikazzjoni tal-Kummissjoni tat-2 ta’ Ġunju 2010 bit-titolu “Sinteżi tal-kisbiet tal-ġestjoni tal-Kummissjoni fl-2009” (COM(2010) 281),

               —

               wara li kkunsidra r-rapport annwali tal-Kummissjoni lill-awtorità ta’ kwittanza dwar l-awditjar intern imwettaq fl-2009 (COM(2010) 447), u d-dokument ta’ ħidma tal-persunal tal-Kummissjoni li jakkumpanja dan ir-rapport (SEC(2010) 994),

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Eżekuttiva għall-Kompetittività u l-Innovazzjoni għas-sena finanzjarja 2009, flimkien mat-tweġibiet tal-Aġenzija (3),

               —

               wara li kkunsidra d-dikjarazzjoni ta’ assigurazzjoni dwar l-affidabilità tal-kontijiet, kif ukoll il-legalità u r-regolarità tal-operazzjonijiet ta’ bażi, ipprovduta mill-Qorti tal-Awdituri skont l-Artikolu 287 tat-Trattat dwar il-Funzjonament tal-Unjoni Ewropea (4),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 dwar il-kwittanza li għandha tingħata lill-aġenziji eżekuttivi fir-rigward tal-implimentazzjoni tal-baġit għas-sena finanzjarja 2009 (05893/2011 — C7-0054/2011),

               —

               wara li kkunsidra l-Artikoli 274, 275 u 276 tat-Trattat KE, l-Artikolu 17(1) tat-Trattat dwar l-Unjoni Ewropea, l-Artikoli 317, 318 u 319 tat-Trattat dwar il-Funzjonament tal-Unjoni Ewropea u l-Artikoli 179a u 180b tat-Trattat Euratom,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (5), kif emendat bir-Regolamenti tal-Kunsill (KE, Euratom) Nru 1995/2006 (6) u (KE) Nru 1525/2007 (7), u b'mod partikolari l-Artikoli 55, 145, 146 u 147 tiegħu,

               —

               wara li kkunsidra r-Regolament tal-Kunsill (KE) Nru 58/2003 tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b'ċerti kompiti fit-tmexxija tal-programmi tal-Komunità (8), u b'mod partikolari l-Artikolu 14(3) tiegħu,

               —

               wara li kkunsidra r-Regolament tal-Kummissjoni (KE) Nru 1653/2004 tal-21 ta’ Settembru 2004 dwar regolament finanzjarju standard tal-aġenziji eżekuttivi skont ir-Regolament tal-Kunsill (KE) Nru 58/2003 li jistabbilixxi l-istatut għall-aġenziji esekuttivi li jkunu fdati b'ċerti xogħlijiet fl-immaniġġjar tal-programmi tal-Komunità (9), u b'mod partikolari l-ewwel u t-tieni paragrafi tal-Artikolu 66 tiegħu,

               —

               wara li kkunsidra d-Deċiżjoni tal-Kummissjoni 2004/20/KE tat-23 ta’ Diċembru 2003 li tistabbilixxi aġenzija esekuttiva, l-Aġenzija Esekuttiva għall-Enerġija Intelliġenti, biex timmaniġġa l-azzjoni tal-Komunità fis-settur tal-enerġija bl-applikazzjoni tar-Regolament tal-Kunsill (KE) Nru 58/2003 (10),

               —

               wara li kkunsidra d-Deċiżjoni tal-Kummissjoni 2007/372/KE tal-31 ta’ Mejju 2007 li temenda d-Deċiżjoni 2004/20/KE sabiex tittrasforma L-Aġenzija Eżekuttiva għall-Enerġija Intelliġenti f'Aġenzija Eżekuttiva għall-Kompetittività u l-Innovazzjoni (11),

               —

               wara li kkunsidra l-Artikolu 76 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A7-0134/2011),

               A.

               billi skont l-Artikolu 17(1) tat-Trattat dwar l-Unjoni Ewropea, il-Kummissjoni għandha timplimenta l-baġit u tiġġestixxi programmi u għandha tagħmel dan, skont l-Artikolu 317 tat-Trattat dwar il-Funzjonament tal-Unjoni Ewropea b'koperazzjoni mal-Istati Membri fuq ir-responsabilità tagħha stess, wara li jiġi kkunsidrat il-prinċipju ta’ tmexxija finanzjarja tajba,

               1.

               Jagħti l-kwittanza lid-Direttur tal-Aġenzija Eżekuttiva għall-Kompetittività u l-Innovazzjoni għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-osservazzjonijiet tiegħu fir-riżoluzzjoni li hija parti integrali mid-Deċiżjonijiet dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni u aġenziji eżekuttivi;

               3.

               Jagħti istruzzjonijiet lill-President tiegħu biex jgħaddi din id-Deciżjoni, flimkien mad-Deċiżjoni dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2009, Taqsima III – Kummissjoni, kif ukoll ir-riżoluzzjoni li hi parti integrali minn dawn id-Deċiżjonijiet, lid-Direttur tal-Aġenzija Eżekuttiva għall-Kompetittività u l-Innovazzjoni, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea u lill-Qorti tal-Awdituri, u biex jiżgura l-pubblikazzjoni tagħhom f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU L 69, 13.3.2009.

      (2)  ĠU C 308, 12.11.2010, p. 1.

      (3)  ĠU C 338, 14.12.2010, p. 83.

      (4)  ĠU C 308, 12.11.2010, p. 129.

      (5)  ĠU L 248, 16.9.2002, p. 1.

      (6)  ĠU L 390, 30.12.2006, p. 1.

      (7)  ĠU L 343, 27.12.2007, p. 9.

      (8)  ĠU L 11, 16.1.2003, p. 1.

      (9)  ĠU L 297, 22.9.2004, p. 6.

      (10)  ĠU L 5, 9.1.2004, p. 85.

      (11)  ĠU L 140, 1.6.2007, p. 52.


title: Id-Deċiżjoni tal-Kunsill tas-17 ta' Ottubru 2000 dwar il-konklużjoni ta' l-emenda għall-Protokoll ta' Montreal dwar sustanzi li jnaqqsu s-saff ta' l-ożonu

text:
Avviż Legali Importanti

|

32000D0646(01)

Official Journal L 272 , 25/10/2000 P. 0026 - 0026

		Id-Deċiżjoni tal-Kunsilltas-17 ta' Ottubru 2000dwar il-konklużjoni ta' l-emenda għall-Protokoll ta' Montreal dwar sustanzi li jnaqqsu s-saff ta' l-ożonu(2000/646/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 175(1), flimkien ma’ l-ewwel sentenza ta' l-Artikolu 300(2) u l-ewwel subparagrafu ta' l-Artikolu 300(3),Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi:(1) Il-Komunità, minħabba r-responsabbiltajiet tagħhom għall-ambjent, permezz tad-Deċiżjoni 88/540/KEE [2] saret parti tal-Konvenzjoni ta' Vjenna għall-Ħarsien tas-Saff ta' Ożonu u l-Protokoll ta' Montreal dwar sustanzi li jnaqqsu s-saff ta' l-ożonu, u permezz tad-Deċiżjoni 91/690/KEE [3] approvat l-ewwel emenda ta' l-imsemmi Protokoll u permezz tad-Deċiżjoni 94/68/KE [4] approvat it-tieni emenda ta' l-imsemmi Protokoll.(2) Provi riċenti jindikaw li sabiex ikun hemm ħarsien adegwat tas-saff ta' ożonju jinħtieġ grad ta' kontroll fuq il-kummerċ ta' sustanzi li jnaqqsu l-ożonu ogħla minn dak stipulat mill-Protokoll ta' Montreal kif emendat fl-1992. L-istess provi jindikaw li għandu jkun hemm sorveljanza u kontroll ta' kummerċ addizzjonali f'sustanzi kontrollati li jnaqqsu l-ożonu u b'mod partikolari dwar metil bromid.(3) F'Settembru ta' l-1997 f'Montreal kienet adottata t-tielet emenda li tintroduċi dawn il-kontrolli. Il-Kummissjoni, f'isem il-Komunità, ħadet sehem fin-negozjati u fil-ftehim dwar din l-emenda.(4) Il-Komunità adottat miżuri fil-qasam kopert mill-emenda u għandha għalhekk tassumi impenji internazzjonali f'dan il-qasam.(5) Jeħtieġ li l-Komunità tapprova t-tielet emenda tal-Protokoll ta' Montreal minħabba li d-disposizzjonijiet tiegħu għandhom x'jaqsmu ma’ kummerċ f'sustanzi kontrollati bejn il-Komunità u Partijiet oħrajn, li l-implimentazzjoni tagħhom hija r-responsabbilità tal-Komunità,IDDEĊIEDA KIF ĠEJ:Artikolu 1It-tielet emenda għall-Protokoll ta' Montreal dwar sustanzi li jnaqqsu s-saff ta' ożonu qed tkun approvata f'isem il-Komunità.It-test ta' din l-emenda huwa mehmuż ma’ din id-Deċiżjoni.Artikolu 2Il-President tal-Kunsill qed ikun awtorizzat biex jinnomina lill-persuna jew persuni li għandhom is-setgħa biex jiddepożitaw l-istrument ta' approvazzjoni ta' din it-tielet emenda f'isem il-Komunità mas-Segretarju Ġenerali tan-Nazzjonijiet Uniti skond l-Artikolu 13 tal-Konvenzjoni ta' Vjenna, li għandu jinqara flimkien ma’ l-Artikolu 3 tat-tielet emenda għall-Protokoll ta' Montreal.Artikolu 3Din id- Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej.Magħmula fil-Lussemburgu, fis-17 ta' Ottubru 2000.Għall-KunsillIl-PresidentL. Fabius[1] ĠU C 21 E, tal-25.1.2000, pġ. 9.[2] ĠU L 297, tal-31.10.1988, pġ. 8.[3] ĠU L 277, tal-31.12.1991, pġ. 28.[4] ĠU L 33, tas-7.2.1994, pġ. 1.--------------------------------------------------


title: Id-Deċiżjoni tal-Kunsill tal-21 ta' Diċembru 1989 dwar il-konklużjoni ta' Ftehim bejn il-Komunità Ekonomika Ewropea u l-Konfederazzjoni Svizzera dwar sistemi ta' skambju elettroniku ta' data dwar il-kummerċ

text:
Avviż Legali Importanti

|

31989D0694

Official Journal L 400 , 30/12/1989 P. 0026 - 0026 Finnish special edition: Chapter 11 Volume 15 P. 0174  Swedish special edition: Chapter 11 Volume 15 P. 0174

		Id-Deċiżjoni tal-Kunsilltal-21 ta' Diċembru 1989dwar il-konklużjoni ta' Ftehim bejn il-Komunità Ekonomika Ewropea u l-Konfederazzjoni Svizzera dwar sistemi ta' skambju elettroniku ta' data dwar il-kummerċ(89/694/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b'mod partikolari l-Artikolu 235 tiegħu,Wara li kkunsidraw l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi bid-Deċiżjoni 87/499/KEE [4] il-Kunsill adotta programm tal-Komunità dwar network ta' komunikazzjonijiet għas-sistemi ta' skambju elettroniku ta' data dwar il-kummerċ (Tedis);Billi bid-Deċiżjoni 89/241/KEE [5] il-Kunsill emenda d-Deċiżjoni msemmija sabiex jippermetti li ditti f' pajjiżi li mhumiex membri li magħhom il-Komunità tkun ikkonkludiet ftehim li jassoċjaw dawk il-pajjiżi mal-programm Tedis jieħdu sehem f' dak il-programm;Billi, bid-Deċiżjoni 89/241/KEE, il-Kunsill awtorizzat ukoll lill-Kummissjoni biex tinnegozja dawn il-ftehim mal-membri ta' l-Assoċjazzjoni Ewropea dwar il-Kummerċ Ħieles;Billi l-Ftehim bejn il-Komunità Ekonomika Ewropea u l-Konfederazzjoni Svizzera dwar sistemi ta' skambju elettroniku ta' data dwar il-kummerċ għandhom hawnhekk jiġu approvatiADOTTAT DAN IR-REGOLAMENT:Artikolu 1Il-Ftehim bejn il-Komunità Ewropea u l-Konfederazzjoni Svizzera dwar sistemi elettroniċi ta' skambji ta' data dwar il-kummerċ huwa hawnhekk approvat f'isem il-Komunità.It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill għandu jagħti, f'isem il-Komunita, n-notifika pprovduta fl-Artikolu 8 tal-Ftehim.Magħmula fi Brussel, fil-21 ta' Diċembru 1989.Għall-KunsillIl-PresidentE. Cresson[1] ĠU N° Ċ 285, tal- 11.11.1989, p. 6.[2] Opinjoni mogħtija fil-15 ta' Diċembru 1989 (għadha mhix pubblikata fil-Ġurnal Uffiċjali).[3] Opinjoni mogħtija fid-19 ta' Diċembru 1989 (għadha mhix pubblikata fil-Ġurnal Uffiċjali).[4] ĠU L 285, tat-8.10.1987, p. 35.[5] ĠU C 97, ta' l-11.4.1989, p. 46.--------------------------------------------------


title: 2011/309/UE: Deċiżjoni tal-Kunsill tad- 19 ta’ Mejju 2011 li taħtar membru wieħed Olandiż fil-Kumitat tar-Reġjuni

text:
               26.5.2011

               MT

               Il-Ġurnal Uffiċjali tal-Unjoni Ewropea

               L 138/58

         DEĊIŻJONI TAL-KUNSILL
   tad-19 ta’ Mejju 2011
   li taħtar membru wieħed Olandiż fil-Kumitat tar-Reġjuni
   (2011/309/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Olandiż,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Hans KOK, sar vakanti siġġu ta’ membru fil-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huwa b’dan maħtur fil-Kumitat tar-Reġjuni bħala membru għall-bqija tal-mandat attwali, jiġifieri sal-25 ta’ Jannar 2015:

               —

               Is-Sur J.F.M. (Hans) JANSSEN, burgemeester (sindku) ta’ Oisterwijk.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, id-19 ta’ Mejju 2011.

            Għall-Kunsill

            Il-President

         BALOG Z.

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


Avviż Legali Importanti

|

52005DP0265

European Parliament resolution on the request for waiver of the immunity of Ashley Mote (2005/2037(IMM))

Official Journal 157 E , 06/07/2006 P. 0056 - 0057

		P6_TA(2005)0265Request for waiver of the immunity of Mr MoteEuropean Parliament resolution on the request for waiver of the immunity of Ashley Mote (2005/2037(IMM))The European Parliament,- having regard to the request for waiver of the immunity of Ashley Mote, submitted, at the Attorney General's request, by the United Kingdom's Permanent Representation to the European Union, and announced in plenary sitting on 23 February 2005,- having heard Ashley Mote in accordance with Rule 7(3) of its Rules of Procedure,- having regard to Articles 8, 9, 10 and 19 of the Protocol of 8 April 1965 on the Privileges and Immunities of the European Communities, and to Article 6(2) of the Act of 20 September 1976 concerning the election of the members of the European Parliament by direct universal suffrage,- having regard to the judgments of 12 May 1964 and 10 July 1986 [1] of the Court of Justice of the European Communities,- having regard to Rules 6(2) and 7 of its Rules of Procedure,- having regard to the report of the Committee on Legal Affairs (A6-0213/2005),1. Decides to waive the immunity of Ashley Mote;2. Instructs its President immediately to forward this decision and the report of its committee to the appropriate authority of the United Kingdom.[1] Case 101/63: Wagner v Fohrmann and Krier [1964] ECR 195 and Case 149/85: Wybot v Faure and others [1986] ECR 2391.--------------------------------------------------


title: 2011/588/UE: Deċiżjoni tal-Parlament Ewropew tal- 10 ta’ Mejju 2011 dwar il-kwittanza għall-implimentazzjoni tal-baġit tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/186

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar il-kwittanza għall-implimentazzjoni tal-baġit tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009
   (2011/588/UE)
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Networks u l-Informazzjoni (3), u b'mod partikulari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0105/2011),

               1.

               Jagħti l-kwittanza lid-Direttur Eżekuttiv tal-Aġenzija Ewropea dwar is-Sigurtà tan-Networks u l-Informazzjoni għall-implimentazzjoni tal-baġit tal-Aġenzija għas-sena finanzjarja 2009;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni, kif ukoll ir-riżoluzzjoni li hi parti integrali minnha, lid-direttur eżekuttiv tal-Aġenzija Ewropea dwar is-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (Serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 16.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.
    ---documentbreak---

               27.9.2011

               MT

               Il-Ġurnal Uffiċjali tal-Unjoni Ewropea

               L 250/187

         RIŻOLUZZJONI TAL-PARLAMENT EWROPEW
   tal-10 ta’ Mejju 2011
   li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009
   IL-PARLAMENT EWROPEW,
   wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009, flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Networks u l-Informazzjoni (3), u b'mod partikulari l-Artikolu 17 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A7-0105/2011),

               A.

               billi l-Qorti tal-Awdituri ddikjarat li kisbet assigurazzjonijiet raġonevoli li l-kontijiet annwali għas-sena finanzjarja 2009 huma affidabbli u li t-tranżazzjonijiet sottostanti huma legali u regolari,

               B.

               billi fit-5 ta’ Mejju 2010 il-Parlament ta l-kwittanza lid-Direttur Eżekuttiv tal-Aġenzija Ewropea dwar is-Sigurtà tan-Networks u l-Informazzjoni għall-implimentazzjoni tal-baġit tal-Aġenzija għas-sena finanzjarja 2008 (5), u fir-riżoluzzjoni tiegħu li jakkumpanja d-deċiżjoni tal-kwittanza, inter alia:

                           —

                           innota l-fatt li l-Qorti tal-Awdituri osservat xi nuqqasijiet fil-proċeduri ta’ akkwist, b'mod partikolari, f'dak li jirrigwarda s-sottovalutazzjoni tal-baġits ta’ kuntratt qafas;

                           —

                           stieden lill-Kummissjoni teżamina x'possibilitajiet hemm biex jiġi żgurat li l-prinċipju li l-ġestjoni tal-flus issir abbażi tal-ħtiġijiet, kif stipulat fl-Artikolu 15(5) tar-Regolament (KE, Euratom) Nru 2343/2002, jiġi implimentat kompletament, kif ukoll x'tibdil hemm bżonn fl-approċċ sabiex ir-riżervi ta’ flus kontanti tal-Aġenzija jinżammu kemm jista' jkun baxxi fuq perjodu twil;

                           —

                           feraħ lill-Aġenzija dwar il-fatt li t-tmien rakkomandazzjonijiet tas-Servizz ta’ Verifika Interna li tqiesu bħala “importanti ħafna”, kollha ġew implimentati,

               C.

               billi l-baġit tal-Aġenzija għas-sena 2009 kien ta’ EUR 8 100 000, li jikkostitwixxi tnaqqis ta’ 3,5 % inqas mill-baġit tagħha għall-2008,

      Approprjazzjonijiet trasferiti minn sena għall-oħra

               1.

               Jinsab imħasseb li l-Qorti tal-Awdituri rraportat li ġew trasferiti għas-sena ta’ wara approprjazzjonijiet li jammonataw għal 19 % tal-baġit totali tal-Aġenzija; jinnota, b'mod partikulari, li 41 % tal-approprjazzjonijiet operattivi ġew trasferiti għall-2010 prinċipalment bħala riżultat ta’ dewmien f'żewġ proġetti kbar; jesprimi tħassib li din is-sitwazzjoni tindika dewmien fl-implimentazzjoni tal-attivitajiet tal-Aġenzija li huma ffinanzjati mit-Titolu III u tmur kontra l-prinċipju baġitarju tal-annwalità; jistieden, għalhekk, lill-Aġenzija tinforma lill-awtorità tal-kwittanza dwar l-azzjonijiet li ħadet l-Aġenzija biex issewwi dan in-nuqqas;

      Proċedura ta’ akkwist

               2.

               Jistieden lill-Aġenzija ssaħħaħ il-kontrolli interni tagħha sabiex tassigura li l-proċeduri tal-kuntratti u ta’ akkwist jiġu applikati b'mod korrett; jinnota li, fil-fatt, il-Qorti tal-Awdituri rrappurtat li, f'każ wieħed, intalbu servizzi mhux previsti fil-kuntratt u, f'żewġ każi oħra, saru żbalji (użu ta’ piżijiet inkorretti fit-tqabbil tal-kwalità mal-prezz u ta’ valur ħażin għall-offerta finanzjarja) waqt il-fażi tal-għoti tal-kuntratti;

               3.

               Iħeġġeġ, b'mod partikulari, lill-Aġenzija:

                           —

                           ittejjeb it-trasparenza kemm fir-rigward tal-estimi, kif ukoll fir-rigward ta’ min hu responsabbli għall-proġetti,

                           —

                           issaħħaħ l-awtorizzazzjoni tal-akkwisti tagħha fil-livell tad-deċiżjoni dwar il-finanzjament u tal-programm ta’ ħidma,

                           —

                           tiżgura li l-iżvelar tal-eċċezzjonijiet fir-Rapport tagħha dwar l-Attività Annwali jsir b'mod komprensiv,

                           —

                           tiżgura segwitu xieraq tal-irregolaritajiet potenzjali,

                           —

                           tiżgura u tirrapporta dwar il-kontroll ex post,

                     jistieden, għalhekk, lill-Aġenzija tinforma lill-awtorità tal-kwittanza dwar il-progress u l-azzjonijiet li ttieħdu f'dan ir-rigward;

               4.

               Jinkoraġġixxi wkoll lill-Aġenzija tiżviluppa, u mbagħad taġġorna regolarment, tabella komprensiva li tispjega ċ-ċirkwiti finanzjarji tagħha u r-responsabilitajiet tal-atturi finanzjarji u operattivi relevanti;

      Żbalji dwar trasferiment baġitarji

               5.

               Jistieden lill-Aġenzija tevita li jsiru trasferimenti mingħajr ma tikseb il-kunsens minn qabel tal-Bord Governattiv tagħha, peress li jmorru kontra l-prinċipji baġitarji ta’ speċifikazzjoni; jinnota li, fil-fatt, il-Qorti tal-Awdituri rrapportat li sar trasferiment wieħed ta’ EUR 24 000 bejn titoli mingħajr ma ġie informat il-Bord Maniġerjali u mingħajr ma nkiseb il-kunsens tiegħu minn qabel;

      Rimborż mill-awtoritajiet fiskali tal-Istat Membru ospitanti

               6.

               Jinnota b'diżżappunt li ma sar l-ebda progress mis-sena ta’ qabel fir-rigward tar-rimborż ta’ EUR 45 000, li hu l-ammont ta’ VAT imħallas minn qabel mill-Aġenzija lill-awtoritajiet fiskali tal-Istat Membru ospitanti; iħeġġeġ għalhekk lill-Aġenzija tinforma lill-awtorità tal-kwittanza meta dan ir-rimborż jingħata mill-Istat Membru ospitanti;

      Riżorsi umani

               7.

               Jinnota li għad fadal nuqqasijiet fil-proċeduri ta’ għażla tal-persunal li jipperikolaw it-trasparenza ta’ dawn il-proċeduri; jirrikonoxxi, fil-fatt, li l-Qorti tal-Awdituri rrapportat li la l-limiti minimi li l-kandidati kienu rikjesti li jissodisfaw sabiex jiġu mistiedna għal intervista u lanqas dawk meħtieġa biex jitqiegħdu fuq il-lista ta’ riżerva ma kienu stabbiliti minn qabel mill-bordijiet tal-għażla; jistieden, għalhekk, lill-Aġenzija tirranġa din is-sitwazzjoni u tinforma lill-awtorità tal-kwittanza dwar l-azzjonijiet meħuda;

      Sistemi ta’ kontroll intern

               8.

               Jilqa' l-fatt li l-Aġenzija għandha Koordinatur ta’ Kontroll Intern, li jissorvelja u jimmonitora l-implimentazzjoni tas-sistemi ta’ kontroll intern fl-Aġenzija; jirrikonoxxi li l-Aġenzija implimentat b'suċċess kontrolli ex ante tal-proċeduri interni tagħha; jistieden madankollu lill-Aġenzija timplimenta kontrolli ex post bl-għajnuna ta’ fornitur professjonist;

               9.

               Iħeġġeġ, madankollu, lill-Aġenzija timplimenta inventarju fiżiku eżawrjenti u tiżgura l-korrettezza tar-rekords ta’ kontabilità; jisħaq fuq l-importanza ta’ din ir-rakkomandazzjoni u jistieden lill-Aġenzija tinforma lill-awtorità tal-kwittanza dwar l-għodda implimentati biex jissewwa' dan in-nuqqas; jinnota f'dan ir-rigward li l-Qorti tal-Awdituri rrapportat ukoll li l-inventarju ta’ assi fissi hu ġestit permezz ta’ “spreadsheet”, li ma tiggarantix l-integrità tad-data;

               10.

               Jirrikonoxxi li s-Servizz ta’ Verifika Interna tal-Kummissjoni wettaq verifika tal-Ġestjoni tar-Riżorsi Umani fl-2008 u verifika ta’ segwitu dwar l-Implimentazzjoni tal-Istandards tal-Kontroll Intern fl-2007; jisħaq fuq il-fatt li l-Aġenzija informat lill-awtorità tal-kwittanza dwar rakkomandazzjoni ġdida tas-Servizz ta’ Verifika Interna li nqalgħet wara l-impenn ta’ segwitu tal-2009 li talaba rieżami tal-Istandards tal-Kontroll Intern adottati mill-Bord Maniġerjali fl-10 ta’ Ottubru 2007;

               11.

               Jirrikonoxxi wkoll id-dikjarazzjoni mill-Aġenzija li, fl-2009, is-Servizz ta’ Verifika Interna żvolġa verifika oħra dwar l-akkwist sabiex isaħħaħ il-prestazzjoni tal-Aġenzija f'dan ir-rigward; jinnota li, b'mod partikolari, li, minn 18-il rakkomandazzjoni tas-Servizz ta’ Verifika Interna, 13 ġew aċċettati u ħamsa miċħuda mill-Aġenzija, li sussegwentement talbet lis-Servizz ta’ Verifika Interna jgħaqqad flimkien dawk ir-rakkomandazzjonijiet miċħuda; jinnota, barra minn hekk, li, minn dawk ir-rakkomandazzjonijiet, tmienja kienu kkunsidrati “importanti ħafna” u 10 “importanti”;

               12.

               Jirreferi, fir-rigward tal-osservazzjonijiet l-oħra li jakkumpanjaw id-Deċiżjoni dwar il-kwittanza u li huma ta’ natura orizzontali, għar-riżoluzzjoni tiegħu tal-10 ta’ Mejju 2011 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 338, 14.12.2010, p. 16.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.

      (5)  ĠU L 252, 25.9.2010, p. 174.

      (6)  Testi adottati, P7_TA(2011)0163 (Ara paġna 269 ta’ dan il-Ġurnal Uffiċjali).